Daarom sê God se Gees daar in Rom. 8:1,3,4: "Daar is dus nou geen veroordeling vir dié wat in Christus Jesus is nie... Wat die wet nie by magte was om te doen nie, omdat dit weens ons sondige natuur te swak was, dit het God gedoen. Hy het met die sonde afgereken deur sy eie Seun in dieselfde gestalte as die sondige mens te stuur; so het Hy die sonde in die sondige bestaan van die mens veroordeel.
Ja, soos die Skrif sê, God het aan ons wat glo, die volkome geregtigheid van Jesus Christus geskenk.
As jy egter nie werklik glo dat God daar is vir jou nie… is jy ŉ oop teiken vir die vyand en gaan hy jou heeltyd bedien met sy leuens wat jou heeltyd veroordeel en skuldig gaan laat voel.
Met ander woorde, toe God aan Moses die Tora, die Ou Wet met sy 613 wette, gegee het met die opdrag dat hulle dit perfek moes gehoorsaam, was Sy bedoeling daarmee juis om die mens te oortuig dat hy verlore was.
Die mens moes deur sy onvermoë om die Tora te gehoorsaam, ontdek dat hy in sy wese papvrot was en God se ingrype en verlossing nodig gehad het. Op sy eie sou hy dit nooit kon maak nie.
Wow, wat ŉ skok moet dit nie wees vir die mense wat vandag nog so vasklou aan die ou Tora en sy wette, om te ontdek wat hier in 2 Kor. 3 werklik staan nie!
Daarom lees ons, het hy ŉ doek oor sy kop te sit, nie net sodat die blink nie die mense daar onder die berg sou verblind nie, maar sodat hulle ook nie kon sien wanneer sy gesig ophou blink het nie.
As daardie ou bediening heerlik was, kan dit nie eers vergelyk word met die bediening waarin die geregtigheid van God nou in Christus Jesus aan mense bedien word wat dit glo nie.
Sien, hierdie geregtigheid wat in en deur Jesus Christus vir ons bewerk is, word deur God aan ons geskenk om nou vanuit te lewe en te opereer.
Dit is dus nie meer, soos onder die Ou Testament en die bedeling van die Ou Tora, iets wat ons vir onsself moet probeer verwerf nie.